২০১৫ সালে মোস্তফার সঙ্গে সরকারি চাকরিতে নিয়োগ পরীক্ষায় প্রথম জালিয়াতি করেন হাফিজুর। ২০১৬ সালে গুদামরক্ষক পদে চারজনের কাছ থেকে সাড়ে ১৫ লাখ টাকায় নিয়োগ পাইয়ে দেন। এরপর আর পেছনে তাকাতে হয়নি। একের পর বিভিন্ন ভর্তি পরীক্ষায় জালিয়াতি করে কোটি কোটি টাকার মালিক বনে যান তিনি। ২০১৭ সালে ঢাকা বিশ্ববিদ্যালয়ের ভর্তি পরীক্ষায় প্রশ্নপত্র ফাঁসেও যুক্ত হন তিনি। কর্মকর্তারা জানান, গত বছরের ২০ ডিসেম্বর হাফিজুরের বিরুদ্ধে নিপীড়নের অভিযোগ তুলে ক্যান্টনমেন্ট থানায় মামলা করেন জনতা ব্যাংকেরই এক নারী কর্মকর্তা। ওই মামলায় হাফিজুর গ্রেপ্তার হলে কর্তৃপক্ষ তাঁকে সাময়িক বরখাস্ত করে। হাফিজুরের বাড়ি চাঁপাইনবাবগঞ্জে, বাবা স্কুলশিক্ষক।